ফের অমানবিক শিক্ষিকা। প্যান্টে প্রস্রাব করার অপরাধে পাঁচ বছরের এক শিশুকে বেধড়ক মারধরের অভিযোগ উঠল গৃহশিক্ষিকার বিরুদ্ধে। ঘটনাটি ঘটেছে বরানগরের মালিপাড়া এলাকায়। ঘটনার তদন্ত শুরু করেছে বরানগর থানার পুলিস।
 ওয়েব ডেস্ক : ফের অমানবিক শিক্ষিকা। প্যান্টে প্রস্রাব করার অপরাধে পাঁচ বছরের এক শিশুকে বেধড়ক মারধরের অভিযোগ উঠল গৃহশিক্ষিকার বিরুদ্ধে। ঘটনাটি ঘটেছে বরানগরের মালিপাড়া এলাকায়। ঘটনার তদন্ত শুরু করেছে বরানগর থানার পুলিস। দুদিন আগে, বৃহস্পতিবারও এমনই দুটি ঘটনা ঘটে। দমদমে সেন্ট স্টিফেন্স স্কুলের ক্লাস ফোরের ছাত্রীকে বেধড়ক পেটান এক শিক্ষিকা। দোষ বলতে, পরীক্ষায় রোল নম্বর লিখতে ভুল করেছিল ওই ছাত্রী। চড় খেয়ে ছোট্ট মেয়েটির কান থেকে রক্ত বেরিয়ে আসে। অন্যদিকে কাটোয়াতেও ক্লাস ওয়ানের এক ছাত্রকে শিক্ষকের রোষানলে পড়তে হয়। স্কুলের মধ্যেই বেধড়ক মারা হয় ওই ছাত্রকে। অসুস্থ ওই ছাত্রকে হাসপাতালে ভর্তি পর্যন্ত করাতে হয়। অভিযোগ, ওই ছাত্র শিক্ষিক-শিক্ষিকাদের নামে অশোভন কিছু কথা বলেছিল।